REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Søren Wind Eskildsen

Martin Rheinheimer

Per Krogh Hansen

Sharon Millar

Alexandra Holsting

Helle Lykke Nielsen

Gitte Rasmussen

Anne Traun Ulriksen

Karen Hvidtfeldt

Vivi Damgaard

**Fraværende med afbud:** Simon H. Hedegaard

Christian Ø. Heyde-Petersen

**Fra administrationen deltog:** Mads Funding

Bettina Ibsen Hilt

**Mødedato:** 5. marts 2019

|  |
| --- |
|  |

**Punkt 1: Arbejdsmiljø**

Bettina Ibsen Hilt orienterede; Det er besluttet, at Den årlige arbejdsmiljødrøftelse (som organisatorisk er placeret i FAMU-regi) – som noget nyt - skal behandles i et samarbejde mellem SU, de valgte arbejdsmiljøgrupper og fakultetets arbejdsmiljøudvalg (FAMU). Desuden er det besluttet, at opfølgningsarbejdet på APV og Trivselsmålingen 2018 behandles i samme forum. Af hensyn til enhedernes indleveringsfrister af fokuspunkter (ultimo marts) og tids- og handlingsplan (ultimo april) er mødet planlagt afholdt 21. maj.

Årshjulet tilrettes således at Den årlige arbejdsmiljødrøftelse afholdes i kvartal 1 og ikke i kvartal 4, som angivet. I de år, hvor APV og Trivselsmålingen foretages afholdes Den årlige arbejdsmiljødrøftelse i kvartal 2 sammen med opfølgning på APV og Trivselsmålingen.

**Punkt 2: Godkendelse af dagsorden**

Dagsorden blev godkendt.

**Punkt 3: Meddelelser**

Intet at bemærke.

**Punkt 4: Årskalender udarbejdes**

Alexandra Holsting foreslog, at tenure-track-ordningen tages op i SU. Dette på det næstkommende SU-møde.

Søren Wind Eskildsen foreslog, at lønpolitikken tages op som fast tilbagevendende 3. kvartals punkt på Årshjulet sammen med Budget.

Helle Lykke Nielsen foreslog, at SU orienteres om, hvordan lønforhandlingen er gået. Dette på 2. kvartals møde.

Desuden drøftede SU behovet for en generel indsigt i praksis på institutterne i forhold til terminologi, rolle, funktion og evt. kompensation i relation til forskningsgrupper og -ledelse med henblik på transparens.

Institutlederne drøfter institutternes praksis på et kommende institutledermøde og fremlægger efterfølgende på et SU-møde.

**Punkt 5: Eventuelt**

SU drøftede regler for omgang med SDU IT-udstyr i forlængelse af Weekendavissagen og den efterfølgende drøftelse på humaniora - bl.a. i Ligestillingsudvalget - omkring temaerne diskrimination og blufærdighedskrænkelse.

Simon Møberg Torp meddelte, at der ingen ændringer er på dette område; at den gældende lovgivning også gælder på SDU, at man gerne (i begrænset omfang) må anvende SDU’s udstyr privat, og at man opfordres til at opbevare private sager i en mappe navngivet PRIVAT (jf. nedenstående link).

IT-regler for ansatte findes her: <https://www.sdu.dk/da/it-sikkerhed>

Anne Traun Ulriksen spurgte til status for ansættelse af ny institutleder på IKV. Simon Møberg Torp oplyste, at ansættelsesprocessen er i gang, og at han selv i den mellemliggende periode har institutlederansvaret – formentlig frem til 1. maj. Der udsendes mail til alle ansatte ved IKV herom.

Simon Møberg Torp Søren Wind Eskildsen

Dekan Næstformand